Ved du noget - eller har du selv oplevelser med nedenstående på Christianshavn, så hører vi gerne fra dig på sms 1224 (alm. takt) eller skriv mail til 1224@eb.dk

Christianitters nedrivning af boderne i Pusherstreet har tilsyneladende medført, at hash nu også sælges på resten af Christianshavn.

Ekstra Bladet tog i aftes ved 18-20-tiden en tur rundt i det bemeldte kvarter - og allerede på Christianshavns Torv - områdets centrale plads med Metro-station - var der tilbud om at købe hash.

Her henvendte en ung mand iført streetwear og den obligatoriske kasket sig uopfordret og faldbød sine varer. I hans nærhed var en gruppe på fire-fem unge, der også deltog i handlen - eller leverede til sælgeren. Flere af dem var på cykel.

TIP OS OM SALG AF HASH Har du oplevet, at salget af hash er rykket til nye steder, efter at beboerne på Christiania har revet boderne ned? Ved du noget, eller har du konkrete oplysninger? Tip os på sms 1224 (alm. Sms-takst) eller send en mail til 1224@eb.dk.

På vej ned mod Christiania var der yderligere to gange tilbud om at købe hash fra forskellige typer.

Inde på selve 'Staden' var der pænt fyldt op med både Københavnere og turister, der nød det gode vejr. Og nok var boderne i Pusherstreet væk - ligesom også det ikoniske 'No Photo' maleri - et forbudt-skilt med et kamera i midten - var malet over.

Pusher Street ryddet: Nu rykker hashhandlerne ud i København

En stor del af de tilstedeværende, der nød musik og det generelle leben, var alle bevæbnet med joints - og det var tydeligt, at de ikke selv havde medbragt hash, for rundt om på bænke og på stole hang pusherfolket ud, hvor det stadig var muligt at gøre indkøb.

Også på voldanlægget bag Christiania faldt der tilbud om at købe hash fra pusherstyper, der havde slået sig ned på medbragte stole.

I forhold til hashsælgerne, der gjorde sig til uden for Christiania, var det uklart, om der her var tale om den faste stok fra Pusherstreet, eller der også var folk andetsteds fra, der var lokket til af den pludselige mulighed for eventuelt at tjene hurtige penge.

I forbindelse med sagen har Ekstra Bladet forsøgt at indhente kommentar fra Københavns Politi. Men det ønsker man ikke kommentere i dag, søndag.

Det siger Mads Jensen, kommunikationschef, Københavns Politi, til Ekstra Bladet.

Det var fredag formiddag, at christianitter valgte at nedlægge hashboderne i den verdensberømte hashgade. Men allerede samme dag var det altså muligt at købe hash der alligevel.

Nedrivningen fulgte efter, at to betjente samt en polsk flaskesamler blev skudt. Den ene betjent blev alvorligt såret, da han blev ramt i hovedet.

Næste morgen havde politiet fundet frem til manden, der mistænktes for at stå bag skyderiet, 25-årige Mesa Hodzic. Men da han blev forsøgt anholdt kom det til endnu et skyderi, hvor den 25-årige blev fatalt kvæstet af flere skud.

Natten efter døde han på sygehuset.

Formodet gerningsmand bag Christiania-skyderi død

I følge oplysninger til Ekstra Bladet arbejdede han som hjælper i en af hashboderne, som politiet gennem længere tid havde kørt en målrettet efterforskning i mod.

Den 25-årige blev forsøgt anholdt sent fredag aften. Det skete efter, at han i følge politiets opfattelse var på vej væk med dagens omsætning.

Og det var her, at han i følge politiet affyrede skud, da politiet forsøgte at pågribe ham.